โครงการป้องกันและแก้ไขปัญหาการมีเพศสัมพันธ์ก่อนวัยอันควรและการตั้งครรภ์ในวัยรุ่น
องค์การบริหารส่วนตำบลสะนอ  อำเภอยะรัง จังหวัดปัตตานี

1.ชื่อโครงการ :	ป้องกันและแก้ไขปัญหาการมีเพสสัมพันธ์ก่อนวัยอันควรและการตั้งครรภ์ในวัยรุ่น
2. หลักการและเหตุผล
การตั้งครรภ์ในวัยรุ่น เป็นประเด็นที่มีความสำคัญและส่งผลกระทบถึงสังคมในวงกว้าง โดยเฉพาะอย่างยิ่งผลกระทบต่อร่างกาย จิตใจของแม่และเด็ก โดยพบว่าอัตราการตั้งครรภ์ของแม่ที่มีอายุระหว่าง     15-19 ปี ซึ่งสังคมไทยมีการเปลี่ยนแปลงอย่างรวดเร็วทั้งวิถีการดำเนินชีวิตและวิถีวัฒนธรรมขณะที่โครงสร้างของสังคมไทยยังไม่สามารถปรับตัวได้ทัน ส่งผลให้คนไทยซึมซับวัฒนธรรมตะวันตกโดยไม่เลือก จึงทำให้ตลอดระยะเวลาที่ผ่านมา สังคมไทยต้องเผชิญกับวิกฤตเรื่องค่านิยม คุณธรรม จริยธรรม และพฤติกรรม มีการเลียนแบบวัฒนธรรมการบริโภคนิยม วัตถุนิยม และการให้ความสำคัญกับเงินตราเป็นตัวตั้ง ซึ่งการเปลี่ยนแปลงดังกล่าว มีจุดเริ่มต้นจากเมืองหลวงและกระจายตัวไปสู่เมืองใหญ่ และจากเมืองใหญ่ไปสู่ชนบท โดยอาศัยเทคโนโลยีสารสนเทศที่ทันสมัยและสื่อทุกแขนงเป็นตัวเชื่อมร้อยให้ทุกพื้นที่ของประเทศไทยได้รับผลกระทบจากวิกฤติทางสังคมและวัฒนธรรมอย่างทั่วถึง 
	ผลกระทบของกระแสโลกาภิวัตน์ ทำให้ประเทศไทยประสบปัญหาทางสังคมมากมายโดยเฉพาะอย่างยิ่งปัญหาที่เกิดกับเด็กและเยาวชน ปัจจุบันพบว่า เด็กเยาวชนมีเพศสัมพันธ์ตั้งแต่อายุยังน้อย คือ ประมาณ  ๑๒ ปี ซึ่งเด็กในวัยนี้ยังขาดวุฒิภาวะและขาดความรับผิดชอบตัวเอง ดังนั้น จึงมีความเสี่ยงในด้านต่าง ๆ เช่น เสี่ยงต่อการตั้งครรภ์ที่ไม่พร้อม การทำแท้ง การคลอดบุตรแล้วนำไปทิ้ง และยังมีผลต่อการออกจากโรงเรียนกลางคัน  รวมทั้งมีความไม่พร้อมในการเลี้ยงดูลูก กระทำความรุนแรงในครอบครัว กลายเป็นแรงงานราคาถูก ครอบครัวแตกแยก และยังอาจจะเกิดปัญหาสังคมอื่น ๆ ตามมาอีกมาก 
	ปัจจุบันปัญหาเด็กวัยรุ่นมีเพศสัมพันธ์ก่อนวัยอันควรและนำไปสู่การตั้งครรภ์โดยไม่พร้อมปรากฏอยู่ทุกภาคของประเทศไทย และมีจำนวนเพิ่มขึ้นอย่างรวดเร็ว ดังนั้นองค์การบริหารส่วนตำบลสะนอ ได้เล็งเห็นถึงความสำคัญของปัญหาที่เกิดขึ้นในปัจจุบัน จึงจัดโครงการป้องกันและแก้ไขปัญหาการมีเพศสัมพันธ์ก่อนวัยอันควรและตั้งครรภ์ในวัยรุ่น ขึ้น
3.	วัตถุประสงค์ของโครงการ
	3.๑ เพื่อสร้างภูมิคุ้มกันให้เด็กและเยาวชนได้มีความรู้ ความเข้าใจ เกี่ยวกับปัญหาและผลกระทบที่เกิดขึ้นจากการมีเพศสัมพันธ์ก่อนวัยอันควร และรู้จักหน้าที่ความรับผิดชอบ 
	3.๒ เพื่อให้ครอบครัว (ทั้งพ่อและแม่) ได้แสดงบทบาทหน้าที่ในการอบรมเลี้ยงดูลูกให้เป็นคนดี     มีคุณธรรม จริยธรรม รู้จักหน้าที่ความรับผิดชอบ มีเศรษฐกิจพอเพียง และให้ความรัก ความอบอุ่นแก่ลูก เพื่อให้มีการเจริญเติบโตตามวัยและมีพฤติกรรมที่เหมาะสม
	3.๓ เพื่อสร้างเครือข่ายเฝ้าระวังปัญหา ระหว่างบ้าน โรงเรียน ชุมชน และกลุ่มเพื่อนวัยรุ่น 
4.  กลุ่มเป้าหมาย
	          เยาวชน นักเรียน นักศึกษา พ่อ แม่ ผู้ปกครอง ผู้บริหารการศึกษา ครู ผู้นำชุมชนประชาชนผู้ที่สนใจ   และคณะผู้บริหารท้องถิ่น 	    
๕. วิธีการดำเนินดำเนินการ
    5.1. เขียนโครงการเสนอ เพื่ออนุมัติ 

              5.3. ประสานงานกับหน่วยงานที่เกี่ยวข้อง               
              5.5. ประชาสัมพันธ์โครงการ 
              5.6. ดำเนินงานโครงการตามขั้นตอนที่กำหนดไว้ 
              5.7. สรุปและติดตามประเมินผล        

